open-index/open-wikipedia-markdown huggingface dataset:
Hongkongin vaakuna

**Hongkongin alueellinen vaakuna** (, ) koostuu valkoisesta hongkonginbauhiniasta, jonka tausta on punainen. Vaakunan on suunnitellut Tao Ho, jonka ehdotuksen kansankongressi hyväksyi vuonna 1990. Vaakunan valkoisella ulkoreunalla lukee alueen nimi sekä kiinaksi että englanniksi.

Vaakuna otettiin käyttöön 1. heinäkuuta 1997 Hongkongin siirryttyä Isolta-Britannialta (Brittiläinen Hongkong) Kiinalle.

Hongkongin demokratiamyönteisten protestien myötä kaupungin vaakuna on joutunut vandalismin kohteeksi, koska se nähdään Manner-Kiinan ylivallan symbolina.

## Lähteet
Sensomotorinen kuntoutus

**Sensomotorinen kuntoutus** on hoitomenetelmä, jonka tarkoituksena on korjata yliaktiivisesti tai epätarkoituksenmukaisesti toimivia aisteja. Sensomotorinen kuntoutus yhdistelee useita ennestään tunnettuja menetelmiä, kuten kuulonmuokkaushoitoa (ADT), tasapainoelimen kuntoutusta, näkökyvyn tutkimista ja visuaalisen hahmottamisen kuntoutusta sekä refleksijärjestelmän ja niin sanottujen primitiivirefleksien tutkimusta ja kuntoutusta.

Näiden menetelmien pyrkimyksenä on hoitaa lukivaikeutta ja muita oppimisvaikeuksia, dysfasiaa, autismia, levottomuutta ja motorisia ongelmia. Audiologian ja neuropsykologian asiantuntijoiden mukaan menetelmällä ei ole tieteellistä pohjaa.

## Katso myös
*Brain Gym -aivojumppa

## Lähteet
### Viitteet

### Kirjallisuutta
* Prof. P. Korpilahti, P. 2002. Tehoa kuulohahmotukseen – neurokognitiiviseen teoriaan tukeutuvia menetelmiä. Teoksessa K. Launonen, H. Heimo & T. Tykkyläinen (toim.), Kielen kehitys ja oppimisvaikeudet – arviointi ja kuntoutus (s.  121-135). Puheen ja kielen tutkimuksen yhdistyksen julkaisuja 34. Helsinki. 

* Tutkimusjulkaisu: Ylä-Savon Luki-yhdistys ry  PEKU Luki-kuntoutusprojekti  Juhani Ahon tie 4  73100 Lapinlahti  Raportti: Kuulohavaintojen harjoitusohjelma IADT (Individual  Auditory Discrimination Training) ja sensomotoriset  harjoitteet dysleksian kuntoutuksessa –  kuntoutuksen vaikuttavuustutkimus  TUTKIMUKSEN LOPPURAPORTTI 31.8.2006 

* Esitelmä kansainvälisessä seminaarissa, Italiassa 202, yhteenveto esitelmästä julistemuodossa: Neirofunctional Correlates pf Auditory Pereption and Discriminaron Training at the School Age, P.Korpilahti, R Ceponiene, R.Näätänen. The Science of Aphasia, Acquafredda di Maratea, Italy, 144-19 June, 2002

* USA:ssa lukuvuonna 1997/-98 tehty the New Vison School tutkimus: 

* Lukuvuonna 1997 / 1998 tehtiin New Vision School, Minneapolis, USA:ssa laaja 90 oppilasta käsittävä tutkimus kuuloharjoittelun (ADT) vaikutuksesta oppilaisiin. New Vision School on koulupiirissään toimiva erityiskoulu. 

* Tutkimus sensomotorisen harjoittelun, Sensomoottori® ohjelman päivittäisestä tekemisestä tarha- ja kouluikäisillä lapsilla: E.Toppila, 2008. Loppuraportti RAY:n rahoittaman kehitysprojektin tuloksista. 

* Tutkimus kehittymättömän refleksijärjestelmän kuntoutuksen vaikutuksesta, julkaistu: The Lancet February 12, 2000 Vol 355:  ”Effects of replicating primary-reflex movements on spesific reading difficulties in children: a randomised, double-blind, controlled trial”: M. McPhillips, P. G. Hepper, G. Mulhern , The Lancet February 12, 2000 Vol 355,
Helios Airways

**Helios Airways**  oli kyproslainen halpalentoyhtiö. Yhtiö perustettiin vuonna 1998 ja sillä oli lentokoneita neljä. Kohteita yhtiöllä oli 14. Yhtiö lopetti toimintansa vapaaehtoisesti vuonna 2006 lennon 522 onnettomuuden jälkeen.

## Laivasto
Helios Airways käytti seuraavia lentokoneita:

* 1 Boeing 737-300
* 1 Boeing 737-400
* 2 Boeing 737-800

## Onnettomuudet

*Helios Airwaysin lento 522 (14. elokuuta 2005)

## Lähteet
Theo Adam

**Theo Siegfried Adam** (1. elokuuta 1926 Dresden – 10. tammikuuta 2019 Dresden) oli saksalainen oopperalaulaja, äänialaltaan bassobaritoni. Hän opiskeli Rudolf Dittrichin johdolla vuosina 1946–1949.

Adam teki oopperadebyyttinsä joulukuussa 1949, jolloin hänellä oli rooli Weberin teoksessa *[[Taika-ampuja]]* Dresdenissä. Hän esiintyi vuonna 1952 myös Bayreuthin musiikkijuhlilla ja toimi vuodesta 1953 Berliinin valtionoopperan vakituisena jäsenenä. Hän teki pian vierailevia esiintymisiä muiden muassa Covent Gardenissa ja Wienin valtionoopperassa.

Adam teki Metropolitanin-debyyttinsä helmikuussa 1969.

Arvostettujen Wagner-tulkintojensa lisäksi Adam on esittänyt muiden ohella Wolfgang Amadeus Mozartin, Giuseppe Verdin ja Richard Straussin oopperarooleja. Hän tulkitsi myös tuoreempaa, 1900-luvun tuotantoa, kuten Luciano Berion ja Friedrich Cerhan musiikkia. 

Oopperan ulkopuolella Adam on muun muassa levyttänyt Bachin kantaatteja.

## Lähteet
Jennifer Ehle

**Jennifer Ehle** (s. 29. joulukuuta 1969 Winston-Salem, Pohjois-Carolina) on yhdys­valtalais-englantilainen kaksi kertaa Tony-palkinnon voittanut näyttelijä. Hän on esiintynyt sekä teatterissa, televisiossa että elo­kuvissa. Ehle tunnetaan muun muassa roolistaan Elizabeth Bennettinä vuoden 1995 mini­sarjassa *[[Ylpeys ja ennakkoluulo (vuoden 1995 televisiosarja)|Ylpeys ja ennakko­luulo]]*.

## Varhainen elämä

Ehle syntyi Pohjois-Carolinan Winston-Salemissa Yhdys­valloissa näyttelijä Rosemary Harrisille ja kirjailija John Ehlelle. Hän vietti lapsuutensa Yhdistyneen kuningas­kunnan ja Yhdys­valtojen välillä ja kävi 18:aa&nbsp;eri koulua. Hän opiskeli North Carolina School of the Artsissa ennen siirtymistään Lontoon Central School of Speech and Draman oppilaaksi.

## Ura

Vuonna 1992 Peter Hall poimi hänet jälkimmäisestä esiintymmän mini­sarjaan *The Camomile Lawn*. Neljä vuotta myöhemmin Ehlen näyttelijä­suoritus Elizabeth Bennettinä toi hänelle Baftan.

Ehle oli jonkin aikaa Royal Shakespeare Companyn jäsenenä, minkä jälkeen hän sai ensimmäisen merkittävän elo­kuva­roolinsa *[[Paradise Road]]issa* 1997. Hän pysyi kriitikkojen suosiossa ja voitti 2000 Tonyn ensi­esiintymisestään Broad­wayllä Tom Stoppardin näytelmässä *The Real Thing*. Hänen äitinsä oli myös ehdolla saman palkinnon parhaan nais­pää­osan saajaksi samana vuonna roolistaan *Waiting in the Wingsissä*. Ehle palasi näyttämölle tauon jälkeen 2005 Old Vic -teatterissa esitetyssä *The Philadelphia Storyssa*, jossa hänen vasta­näyttelijänään oli Kevin Spacey. Kesä­kuussa 2006 hän esitti lady Macbethia The Public Theaterin *Macbeth*-tuotannossa.

Lokakuusta 2006 touko­kuuhun 2007 hän näytteli Tom Stoppardin näytelmä­trilogiassa *The Coast of Utopia*. Hän voitti roolistaan Tony-palkinnon 2007 (Best Featured Actress in a Play). 

## Valikoitu filmografia

* *[[Ylpeys ja ennakkoluulo (vuoden 1995 televisiosarja)|Ylpeys ja ennakkoluulo]]* (1995)
* *[[Possession]]* (2002)

## Lähteet
Jerusalemin hallintoalue

**Jerusalemin hallintoalue** () on yksi Israelin kuudesta hallintoalueesta . Sen pinta-ala on 652&nbsp;km² (mukaan lukien Itä-Jerusalem, joka siirtyi Israelille 1967). Israelin tilastokeskuksen mukaan asukkaista 68,4 % on juutalaisia ja 29,8 % arabeja. Hallinnollinen pääkaupunki on Jerusalem.

## Asutuskeskukset
Meat Puppets (albumi)

**Meat Puppets** on samannimisen yhdysvaltalaisen rockyhtyeen debyyttialbumi. Se on hyvin erilainen kuin yhtyeen muut, myöhemmät julkaisut sen hardcore punk -soundin vuoksi. 

### Kappaleet
Kaikki kappaleet kirjoittanut Meat Puppets, ellei toisin mainita.

#
#
#
#
#
#
#
#
#
#
#
#
#
#

### Uusintapainoksen bonuskappaleet
#
#
#
#
#
#
#
#
#
#
#
#
#
#
#
#
#
#

Raidat 15-19 ovat *In a Car* -EP:ltä.

Raidat 10-32 ovat bonusraitoja.

## Kokoonpano
* Curt Kirkwood – laulu, kitara
* Cris Kirkwood – basso
* Derrick Bostrom – rummut
* Steve Thompson – koskettimet kappaleessa "Hair"

## Arvostelut
* Allmusic: 

## Lähteet
Meat Puppets II

**Meat Puppets II** on yhdysvaltalaisen rockyhtyeen Meat Puppetsin toinen pitkä albumi. 

Tämän (ja muiden Meat Puppetsin, lukuun ottamatta ensimmäistä) albumin sekoitusta punkia ja countrya on kutsuttu cow punkiksi. 

Nirvana esitti kolme tämän albumin kappaletta live-albumillaan MTV Unplugged in New York. Kappaleissa soittivat myös Meat Puppetsin Curt Kirkwood ja Cris Kirkwood. Kappaleet olivat "Plateau", "Oh Me", sekä "Lake of Fire".

## Kappaleluettelo
Kaikki kappaleet kirjoittanut Curt Kirkwood, ellei toisin mainittu.

## Kappaleet
#
#
#
#
#
#
#
#
#
#
#
#

### Uusintapainoksen bonuskappaleet
#
#
#
#
#
#
#

## Kokoonpano
* Curt Kirkwood – laulu, kitara
* Cris Kirkwood – basso
* Derrick Bostrom – rummut

## Arvostelut
* Allmusic: 

## Lähteet

## Aiheesta muualla
* Meat Puppets II discogs.com -sivustolla
Hyypiä

**Hyypiä** voi tarkoittaa seuraavia:

* hyypiä, huuhkajan vanhahtava suomenkielinen nimitys
* Sami Hyypiä (s. 1973), jalkapalloilija
* Tapani Hyypiä, taiteilija.

## Katso myös
* Hyypiö
Biotunniste

**Biotunnistetta** käytetään henkilön biometriseen tunnistamiseen. Biotunnisteita ovat esimerkiksi DNA, sormenjäljet ja ääninäyte. Myös kasvokuva on biotunniste.

## Biometrinen passi

Biometrisen passin standardi on kehitetty YK:n alaisen Kansainvälisen siviili-ilmailujärjestön (ICAO) puitteissa. Standardin mukaan kaikkien biometristen passien tulee sisältää kasvokuva biometrisena tunnisteena. Lisäksi standardi sallii sormenjälkien ja iiriksen käytön biometrisina tunnisteina.

Euroopan unionin biometrista passia koskeva asetus määrää jäsenmaat ottamaan käyttöön kasvokuvan ja sormenjäljet biometrisina tunnisteina.  Ensimmäisessä vaiheessa passin mikrosirulle tallennetaan vain kasvokuva, joka tosin löytyy perinteisestäkin passista.

## Biotunnisteet ja tietoturva

Biometriset tunnisteet ovat henkilötietoja. Niiden tietoturvaan liittyy joitakin erityisiä piirteitä:

* Monia biotunnisteita on vaikeaa pitää salassa. Esimerkiksi lähes kenestä tahansa on mahdollista hankkia kasvokuva ja sormenjäljet. 
* Biometrisia tunnisteita voidaan yrittää väärentää käyttäen esimerkiksi tekosormia, piilolinssejä tai naamareita.
* Biometrisia tunnisteita ei voi vaihtaa kuten vääriin käsiin joutunutta salasanaa.
* Biometrian avulla on ehkä tulevaisuudessa mahdollista valvoa ihmisen liikkumista hänen tietämättään. 

## Lähteet

## Aiheesta muualla
* Sisäasiainministeriön biometriahanke
Rŭngrado

**Rŭngrado** (, koko nimi **Rŭngrado 5-ŏl 1-il kyŏnggijang**) on maailman toiseksi suurin stadion istumapaikoilla mitattuna, Pjongjangissa, Korean demokraattisessa kansantasavallassa. Stadionilla on 114&nbsp;000 istumapaikkaa. Se valmistui 1. toukokuuta 1989. Nimensä se on saanut Rŭngran saaresta, jolle stadion on rakennettu.

Rŭngradon yleisöennätys on peräti 190&nbsp;000 katsojaa showpainiottelussa vuonna 1995. Paremmin stadion tunnetaan siellä järjestetyistä mahtavista Arirang-joukkoliikuntaesityksistä.

## Aiheesta muualla

* WorldStadiums.com
Brainchild

**Brainchild** on yhdysvaltalaisen Circle of Dust -yhtyeen toinen studioalbumi, joka julkaistiin vuonna 1992 eri nimellä ja nykyisellä nimellä vuonna 1994. *Brainchild* on yksi 1990-luvun merkittävimmistä kristillisistä industrial metal -julkaisuista.

## Äänityshistoria ja yleiskatsaus
Circle of Dustin johtohahmo Scott Albert äänitti albumin alun perin sivuhankkeena R.E.X. Records -levy-yhtiön omistajan Doug Mannin kanssa. Albumi julkaistiin nimellä *Mindwarp* Brainchild-yhtyenimen alla vuonna 1992. Circle of Dust tuli kuitenkin tunnetummaksi nimeksi muutamaa kuukautta aiemmin julkaistun esikoisalbuminsa myötä, joten *Mindwarp* vaihdettiin *Brainchild*-nimeen ja siitä tuli virallisesti Circle of Dustin albumi. Lisäksi albumi äänitettiin ja miksattiin uudelleen. *Mindwarpin* painosta oli levitetty lähinnä kristillisiin kirjakauppoihin. *Brainchild* kuitenkin julkaistiin vuonna 1994 maallisille markkinoille.

Muutama albumin kappale sai kaupallista huomiota: osaa "Deviate"-kappaleesta käytettiin nykyisin lakanneen MTV Sports -ohjelman tunnusmusiikkina ja "Telltale Crimesta" kuvattiin musiikkivideo Tennesseen vankilassa, joka lakkautettiin epäinhimillisen olosuhteiden vuoksi.

Musiikillisesti albumia luonnehtii raskas, synkkä ja kaoottinen äänimaisema sekä runsas ääninäytteiden sovitus. *Brainchildin* ilmaisu on verrattavissa  myöhempään Ministryn metallisempaan ja aggressiivisempaan tuotantoon. Useilla kappaleilla kitarariffit painottuvat thrash metaliin. Tämän vuoksi No Life 'til Metal -sivuston kirjoittaja Scott Waters on luonnehtinut *Brainchildia* "industrial thrash metaliksi". Albumi tunnetaan ääninäytteistään, jotka ovat peräisin aikalaisista uutislähetyksistä ja tieteiselokuva *[[Blade Runner]]ista*. Jälkimmäisestä näytteitä on sovitettu varsinkin doom metal -vaikutteiseen "Pale Reflection" -kappaleeseen. Sanoitusten teemat ovat kantaa ottavia: esimerkiksi apokalyptinen "Descend" kertoo Yhdysvaltojen lamasta, joka laskee maata raunioihinsa, ja että siitä ovat vastuussa niin pahantekijät kuin ne, jotka eivät tee mitään asialle.

*Brainchild* sai pääasiassa myönteisiä arvioita arvostelijoilta ja merkittävää huomiota sekä kristillisissä että maallisissa musiikkipiireissä. The Whipping Post -webzinen ja HM Magazinen kriitikko Matt Morrow nimittää albumia "industrial metalin klassikoksi". R.E.X. Recordsin rajallisten resurssien vuoksi *Brainchild* kuitenkin jäi kulttialbumiksi.

## Kappaleet
#"Cranial Tyrant" (4:06)
#"Telltale Crime" (4:19)
#"Prayers of a Dead Man" (6:14)
#"Regressor (Aggressive Mix)" (6:14)
#"Enshrined" (4:05)
#"Course of Ruin" (5:03)
#"Descend" (5:32)
#"Deviate" (4:02)
#"Pale Reflection" (5:08)
#"Aggressor (Regressive Mix)" (5:50)

## Muusikot
*Scott Albert – ohjelmointi, laulu
*Doug Mann – kitara, taustalaulu

## Lähteet
New Castle (Delaware)

**New Castle** on kaupunki New Castlen piirikunnassa, Delawaren osavaltiossa, Yhdysvalloissa. Se sijaitsee noin kymmenen kilometriä etelään osavaltion suurimmasta kaupungista Wilmingtonista. Vuoden  väestönlaskennassa New Castlen asukasluku oli 4&nbsp;862. Pinta-alaltaan kaupunki on 8,3 neliökilometrin suuruinen, ja asukastiheys on 616 as./km².

New Castlen ensimmäiset eurooppalaiset asukkaat olivat hollantilaisia, jotka saapuivat alueelle vuonna 1651. Alueelle annettiin nimi *Fort Casimir*. Ruotsalaisten otettua alueen hallintaansa vuonna 1654 se sai nimen Trefaldigheet. Myöhemmin, hollantilaisten valloitettua alueen takaisin, se nimettiin New Amsteliksi. Sir Robert Carrin johdolla brittiläiset ajoivat hollantilaiset pois alueelta vuonna 1664 ja vaihtoivat alueen nimen New Castleksi.

## Lähteet

## Aiheesta muualla

* City of New Castle – kaupungin viralliset internetsivut
Eteläinen hallintoalue (Israel)

**Eteläinen hallintoalue** () on yksi Israelin kuudesta hallintoalueesta ja se on suurin ja harvaan asutuin hallintoalue Israelissa. Sen väkiluku on 1&nbsp;002&nbsp;400. Sen pääkaupunki on Beerseba ja suurin kaupunki Ashdod. Asukkaista arviolta 86&nbsp;% on juutalaisia ja 14&nbsp;% arabeja.
Ken Watanabe

on japanilainen teatteri-, televisio- ja elokuvanäyttelijä. Watanabe sai Oscar-ehdokkuuden elokuvasta *[[Viimeinen samurai]]* (2003). Watanabe on myös esiintynyt Christopher Nolanin ohjaamissa elokuvissa *[[Batman Begins]]* (2005) ja *[[Inception]]* (2010).
Watanabelta löydettiin tammikuussa 2016 vatsasyöpä, joka leikattiin onnistuneesti.

## Filmografia

## Lähteet

## Aiheesta muualla

*
Gennadi Burbulis

**Gennadi Eduardovitš Burbulis** (, 4. elokuuta 1945 Pervouralsk, Venäjän SFNT, Neuvostoliitto – 19. kesäkuuta 2022 Baku, Azerbaidžan) oli venäläinen poliitikko, joka toimi maansa varapääministerinä Boris Jeltsinin noustua valtaan Neuvostoliiton romahdettua.

Tammikuussa 1992 Burbulis allekirjoitti Suomen ja Venäjän välisen naapuruussopimuksen. Elokuussa 2007 *[[Kainuun Sanomat]]* uutisoi, että Burbulis olisi 1990-luvun alussa ehdottanut Suomelle luovutetun Karjalan ostamista. Uutisesta kuultuaan Burbulis kiisti sen ja harkitsi oikeustoimia *Kainuun Sanomia* vastaan.

## Lähteet

## Aiheesta muualla

* lobbying.ru
* russiaprofile.org
M/S Regula

**M/S Regula** on Saksassa vuonna 1971 valmistunut A/S Saaremaa Laevakompaniin autolautta.

## Valmistus
Alus tilattiin Jos. L. Meyerin telakalta Papenburgista Saksasta. Sen köli laskettiin telakkanumerolla 563 ja alus laskettiin vesille 1. helmikuuta 1971. Alus luovutettiin 7. huhtikuuta 1971 Linjebuss Internationalille (Rederi Ab Svea).

## Palvelus
Alus aloitti liikenteen välillä Helsingborg – Helsingør. Vuonna 1980 alus siirtyi Scandinavia Ferry Linesille. Maaliskuussa 1985 alus palasi muutostöiden jälkeen liikenteeseen. SweFerry Ab ryhtyi liikennöimään aluksella 1991. 27. toukokuuta 1995 alus oli viimeistä päivää liikenteessä Juutinraumassa. Sen jälkeen alus telakoitu Helsingborgissa. Huhtikuussa 1997 alus myytiin virolaiselle A/S Saaremaa Laevakompaniille. Toukokuussa siihen rakennettiin uusi peräramppi ja se aloitti liikenteen välillä Virtsu – Kuivastu. Törmättyään 18. joulukuuta 2006 myrskyssä laituriin Virtsussa alus otettiin liikenteestä korjattavaksi. Liikenne jatkui *Tuule laevad* -markkinointinimen alla. Vuonna 2016 alus on liikenteessä välillä Rohuküla – Heltermaa. Vuonna 2014 lauttaliikenne Saarenmaalle ja Hiidenmaalle kilpailutettiin ja uudeksi operaattoriksi valittiin Tallinnan sataman tytäryhtiö TS Laevad. Sen oli tarkoitus hankkia neljä uutta alusta Saarenmaan ja Hiidenmaan reiteille, mutta alushankintojen aikataulut eivät pitäneet jolloin varustamon oli pakko ostaa edellisen operaattorin vanhat alukset. Aluskauppoja on arvosteltu sillä niistä on sanottu maksetun huomattavaa ylihintaa. Saarenmaa laevakompanii oli maksanut M/S Regulasta vuonna 2007 30 miljoonaa viron kruunua (alle kaksi miljoonaa euroa), kun TS Laevad maksoi siitä vuonna 2016 neljä miljoonaa euroa.

## Lähteet

## Aiheesta muualla
* M/S Regula Tuulelaevad'n sivuilla
Lhasan rautatieasema

**Lhasan rautatieasema** () on rautatieliikennepaikka Tiibetin rautatien päässä Lhasassa. Asemalta liikennöi päivässä kahdeksan junavuoroa.


Kuva:Lhasa_railway_station_20060731.jpg|Lhasan rautatieasema.
Kuva:Lhasatrainstation shu.jpg|Laiturialuetta.
Kuva:TIB-lhasabahn-lhasa.jpg|Juna laiturilla.


## Katso myös
* Lhasa
* Tiibetin rata

## Aiheesta muualla
Kazuyoshi Akiyama

**Kazuyoshi Akiyama** (, 2. tammikuuta 1941 – 26. tammikuuta 2025) oli japanilainen kapellimestari.

Akiyama syntyi musikaaliseen perheeseen ja opiskeli pianonsoittoa Toho Gakuen -musiikkikoulussa, mutta kiinnostui Seiji Ozawan välityksellä orkesterinjohdosta. Hän pääsi opiskelemaan alaa Hideo Saiton johdolla.

Akiyama toimi American Symphony Orchestran ylikapellimestarina vuosina 1973–1978 ja toimi sittemmin mm. Vancouverin sinfoniaorkesterissa 1972–1985. Hän oli Tokion sinfoniaorkesterin johtaja 1974–2004 ja toimi vuodesta 1998 Hiroshiman sinfoniaorkesterin ylikapellimestarina.

Akiyama johti Tokion sinfoniaorkesterin kanssa mm. Schönbergin *Mooseksen ja Aaronin* sekä John Adamsin *El Niñon* Japanin-kantaesitykset. Hallitus myönsi hänelle vuonna 2001 *Keisarin purppuranauhamitalin* työstä maan kulttuurin hyväksi.

## Lähteet
Kanadan Grand Prix 2003

**Kanadan Grand Prix 2003** oli Formula 1 -sarjan osakilpailu, joka ajettiin 15. kesäkuuta 2003 Circuit Gilles-Villeneuve -radalla Kanadassa. Kilpailun voiton otti Ferrarin Michael Schumacher ja hänen pikkuveljensä Ralf Schumacher oli Williamsillaan toinen. Ralfin tallikaveri Juan Pablo Montoya oli kolmas.

## Aika-ajot

## Kilpailu

*****Kimi Räikkönen ja Ralph Firman lähtivät kilpailuun varikolta.

### Johtokierrokset

## Muuta

*Ferrari ylitti 3900 MM-pisteen rajan.
*BMW:n 150. kilpailu moottorintoimittajana.

## Lähteet

## Aiheesta muualla
*Kuvia kilpailusta
Juri Ahronovitš

**Juri Mihailovitš Ahronovitš** (; 13. toukokuuta 1932 – 31. lokakuuta 2002) oli israelilais-venäläinen kapellimestari. Hän syntyi Leningradissa ja valmistui sen konservatoriosta 1954.

Ahronovitš asui Israelissa vuodesta 1972. Hän johti mm. Gürzenich-orkesteria 1975–1986 ja Tukholman kuninkaallisia filharmonikkoja 1982–1987, mutta sai mainetta myös muiden maailmankuulujen orkesterien, kuten Lontoon ja Wienin sinfoniaorkesterien  vierailevana kapellimestarina.

Viimeiseksi jääneen konserttinsa Ahronovitš piti Orchestre de Parisin kanssa lokakuussa 2002. Hän kuoli kuun viimeisenä päivänä keuhkoinfektioon Kölnissä. Kapellimestarilla oli kuolinhetkellään asunnot sekä Kölnissä että Jerusalemissa.
Sylvia Kristel

**Sylvia Kristel** (28. syyskuuta 1952 Utrecht, Alankomaat – 17. lokakuuta 2012) oli alankomaalainen näyttelijä, joka tuli tunnetuksi erityisesti nimiroolistaan elokuvassa *[[Emmanuelle]]* (1974).

## Lapsuus ja nuoruus
Sylvia Kristel syntyi vuonna 1952 perheeseen, jonka vanhemmat pitivät hotellia Utrechtissa. Hänen isänsä oli myös menestynyt skeet-ampuja. Kristel kertoi viimeisessä elämäkerrassaan joutuneensa seksuaalisen hyväksikäytön uhriksi yhdeksän vuoden iässä, mutta hän vaikeni tapauksen yksityiskohdista. Vanhemmat erosivat Kristelin ollessa 14-vuotias isän lähdettyä toisen naisen luokse.

## Julkisuudessa
Kristel aloitti mallin työt 17-vuotiaana. Hän osallistui Miss TV Europe -kisoihin, jotka voitti. Kansainvälisesti hän tuli tunnetuksi roolistaan pehmopornoelokuvassa *Emmanuelle*. Hänen palkkionsa roolista oli vain 6&nbsp;000 Yhdysvaltain dollaria. Jatko-osassa hänen palkkionsa oli jo 100&nbsp;000 dollaria. *Emmanuellen* jälkeen Kristelillä oli useita rooleja vastaavanlaisissa tuotannoissa kuten *[[Lady Chatterleyn rakastaja (elokuva)|Lady Chatterleyn rakastajassa]]* (1981), jonka käsikirjoitus perustuu saman nimiseen kirjaan. Hänellä oli runsaasti rooleja myös valtavirran elokuvissa.

## Yksityiselämä
Sylvia Kristel oli näyttelijä Arthur Kristelin äiti. Hän puhui ranskaa, englantia, italiaa ja hollantia. Asuessaan Los Angelesissa Yhdysvalloissa Kristel sortui enenevästi alkoholiin ja huumeisiin. Hänen yksityiselämänsä oli myrskyisä. Ensimmäisen kerran Kristel oli aviossa itseään 27 vuotta vanhemman kirjailija Hugo Clausin kanssa. Suhteen päätyttyä Kristel muutti Los Angelesiin, jossa hän oli suhteessa brittiläisen näyttelijä Ian McShanen kanssa. He tapasivat McShanen *The Fifth Musketeer* elokuvan kuvauksissa. Suhde kesti neljä vuotta ja oli epätasapainoinen ja väkivaltainen. Toukokuussa 1982 Kristel avioitui yhdysvaltalaisen liikemies Alan Turnerin kanssa. Tämä liitto päättyi eroon vain viiden kuukauden jälkeen. Kristelin kolmas aviomies oli elokuvatuottaja Philippe Blot, jonka kanssa Kristel oli aviossa vuosina 1986–1991.

Tämän jälkeen Kristel palasi Amsterdamiin ja elätti itsensä taiteilijana asuen pienessä yksiössä. 

Kristel kuoli syöpään 60-vuotiaana.

## Lähteet

## Aiheesta muualla
*
M/S Colombo Express

**M/S Colombo Express** () on saksalaisen Hapag-Lloyd-laivayhtiön omistama yksi maailman suurimmista konttialuksista. *Colombo Express* on kooltaan kolmen jalkapallokentän kokoinen. Alus on rakennettu vuosina 2004–2005 Hyundai Heavy Industriesin telakalla, Ulsanissa, Etelä-Koreassa. Kuollutta painoa aluksella on 103&nbsp;800 tonnia. Colombo Express on rekisteröity Saksan lipun alle ja sen kotisatama on Hampuri. 

Colombo Expressin sisaraluksia ovat M/S Tsingtao Express, M/S Osaka Express, M/S Chicago Express, M/S Kyoto Express, M/S Hanover Express, M/S Bremen Express ja M/S Kuala Lumpur Express.

## Käyttöhistoria

Aluksen kastaminen tapahtui 11. huhtikuuta 2005 Singaporessa. Kastajana toimi TUI AG:n hallintoneuvoston puheenjohtaja Jürgen Krumnowin vaimo Christiane Krumnow. Kastamistilaisuuteen otti osaa myös Singaporen liikenneministeri Cheow Tong Yeo. Nykyisin alus liikennöi reitillä: Shanghai–Xiamen–Yantian–Hongkong–Singapore–Southampton–Hampuri–Rotterdam–Port Klang– Singapore–Hongkong–Shanghai. Tämä reitti kestää Colombo Expressillä 56 päivää. 

## Kuvia


Kuva:Stern of the Colombo Express.jpg|Aluksen perä
Kuva:Hapag lloyd schiff 00.jpg|Colombo Express


## Lähteet

## Aiheesta muualla

*Aluksen sijainti  
*Colombo Expressistä Hapag-Lloydin sivuilla
Konttialus

**Konttialus** on rahtilaiva, joka on suunniteltu kuljettamaan rahtia pakattuna standardikokoisiin merikuljetuskontteihin.  Ruumassa kuljetettavat kontit sijoitellaan päällekkäin hyllyihin. Sääkannelle lastatut kontit kiinnitetään aluksen runkoon kiinni erilaisilla siirrettävillä sekä kiinteillä kiinnitysvälineillä. 

Riippuen konttien täyttöasteesta konttialuksiin sopii paljon lastia, ja ne ovatkin parhaimmillaan valtameret ylittävillä matkoilla. 

Konttialusten kapasiteetti on kasvanut 15-kertaiseksi vuosina 1968–2023 ja lähes kaksinkertaistunut 2010-luvulla.

Vuonna 2023 maailman suurin konttialus oli kiinalainen MSC Loreto jonka kapasiteetti on 24&nbsp;346 TEU. Siinä kontteja lastataan 25 kerrokseen. 

## Lähteet

## Aiheesta muualla

* Alustyypit Logistiikan maaillma
Carryduff

**Carryduff** () on joki Downin kreivikunnassa Pohjois-Irlannissa. Se ei ole purjehduskelpoinen.

Joki alkaa Killinuren kaupungin lähettyviltä, soisesta maastosta Oylen kukkulan (186m) pohjoisesta osasta ja sitä ruokkii useat kuivatusojat sen virratessa viljelyalueen läpi Carryduffin kaupungin eteläpuolella. Siellä se ohittaa Carryduffin patoaltaan ja virtaa pohjoiseen alas Castlereagh Hillin läpi liittyen Purdy's Burnin kanssa Laganin laaksossa jossa se liittyy Laganin jokeen Minnowburnin kohdalla.

Alkuperäinen Carryduffin kylä kasvoi kohtaan jossa liikenneyhteydet Belfastin ulkopuolelta Downpatrickia ja Newcastlea kohti sekä itä-länsi-reittiä Hillsboroughista Strangfordin järvelle kohtaavat Carryduffin joen luona.

Joki kulkee osan matkastaan putkessa, erityisesti kaupunkiosuuksilla.
Belos

**Belos** (, ) – hellenistinen muoto seemiläisten Baalista – oli kreikkalaisessa mytologiassa Poseidonin ja Libyan poika. Hänen kaksoisveljensä Agenor lähti Foinikiaan ja hallitsi siellä veljensä jäätyä Egyptin kuninkaaksi.

Apollodoros kertoo, että Beloksella oli puolisonsa Ankhinoen, Neiloksen tyttären, kanssa kaksoispojat Aigyptos ja Danaos, ja jatkaa, että Euripideen mukaan myös Kefeus ja Fineus olivat heidän lapsiaan. Belos jakoi valtakuntansa pojilleen siten, että Aigyptos sai Arabian ja Danaos Libyan hallittavakseen. Tämän lisäksi Aigyptos voitti melampodilaiset ja alkoi kutsua heidän maataan Aigyptiksi.

Ferekydeen mukaan Beloksella oli myös tytär nimeltään Damno, joka nai setänsä Agenorin ja synnytti tälle Foiniksen ja kaksi tytärtä, jotka puolestaan menivät naimisiin serkkujensa Aigyptoksen ja Danaoksen kanssa. Hesiodos puolestaan kertoo, että Beloksen tyttären nimi oli Thronia, ja hän synnytti Hermeelle Araboksen.

Nonnos nimeää Belokselle viisi lasta: Fineus, Foiniks, Agenor (tämän kuulemma on Kadmoksen isä), Aigyptos ja Danaos. Toisaalla Nonnos kuitenkin kertoo Fineuksen olevan Kadmoksen veli.

## Lähteet
Palavarakkaus

**Palavarakkaus** (*Lychnis chalcedonica*) on Euraasiasta kotoisin oleva monivuotinen kohokkikasvi. Laji on suosittu koristekasvi eli perenna. Se on Suomessa luonnonvaraisena kasvavien niittykäenkukan (*L. flos-cuculi* eli *Silene flos-cuculi*) ja mäkitervakon (*Viscaria vulgaris*) lähisukulainen.

## Ulkonäkö ja koko

Monivuotinen palavarakkaus kasvaa 35–110&nbsp;cm pitkäksi. Pystyt, jäykät ja haarattomat varret ovat tiheään karkeakarvaisia. Varsilehdet ovat 4–10&nbsp;cm pitkiä, puikeita ja herttatyvisiä. Huiskilomainen tai mykerömäinen tiivis kukinto on kasvin latvassa. Kukinnossa on 10–40 kappaletta, yleensä helakanpunaista kukkaa. Joskus kukat voivat olla myös vaaleanpunaisia tai valkoisia. Sekä kukan verhiö että teriö ovat viisilehtisiä. Verhiö on yhdislehtinen, ulkoverhiötön ja suonista pitkäkarvainen. Punaiset terälehdet ovat kaksijakoisia, lisäteriöllisiä, kynnellisiä ja 6–11 mm pitkiä. Emin vartaloita on viisi kappaletta. Palavarakkaus kukkii Suomessa kesä-elokuussa. Hedelmä on viisiliuskaisesti aukeava kota.

## Levinneisyys
Palavarakkaus on alun perin kotoisin Itä-Euroopasta, Venäjältä, Kazakstanista, Mongoliasta sekä Kiinan luoteisosista. Suomessa palavaarakkautta voi tavata luonnosta viljelyjäänteenä tai -karkulaisena aina Etelä-Lappia myöten.

## Elinympäristö
Palavarakkaus viihtyy auringossa tai puolivarjossa. Villiintyneenä sitä voi tavata esimerkiksi puistoista, pientareilta ja hakamailta.

## Käyttö
Palavaarakkautta on jo pitkään viljelty puutarhoissa koriste- ja hyötykasvina. Läntiseen Eurooppaan laji saapui alun perin ristiretkeläisten mukana keskiajalla. Ruotsissa laji on tunnettu jo 1700-luvulla ja Suomeen se on saapunut viimeistään 1800-luvulla. Palavaarakkautta ei ole viljelty pelkästään koristekasvina. Kasvin juurissa on saippuankaltaisia aineita, saponiineja, jotka muodostavat veden kanssa vaahtoavan pesuliuoksen. Tämän ominaisuuden takia sitä on hyödynnetty pesuaineena.

Nykyisin palavastarakkaudesta on jalostettu useita kaupallisia lajikkeita. Kukkien väri on lajikkeesta riippuen punainen, oranssi, vaaleanpunainen tai valkoinen. Tunnettuja lajikkeita ovat esimerkiksi 'Dusky Salmon' (vaaleanpunainen), 'Alba' (valkoinen).

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2022: Palavanrakkauden levinneisyys Suomessa.
* Suomen Lajitietokeskus: Palavarakkaus – ''Silene chalcedonica''
*Pohjolan kasvien pauloissa: ''Lychnis chalcedonica'' – palavarakkaus
Harrogaten aarre

**Harrogaten aarre** on Harrogatesta, North Yorkshiren kreivikunnasta löytynyt 900-luvulta peräisin oleva viikinkien aarrekätkö. Se koostuu 617 hopeakolikosta ja 65 muusta esineistä. Vuonna 2007 löydetty aarre on suurin läntisestä Euroopasta löytynyt viikinkiaarre sitten vuoden 1840. 

Aarre oli kätketty kullalla koristeltuun hopeiseen astiaan, joka oli tehty nykyisen Ranskan tai Saksan alueella noin vuonna 900 ja koristeltu köynnöksillä, lehdillä ja kuudella metsästysaiheisella näkymällä. Sitä on todennäköisesti käytetty ehtoollisleivän säilytykseen jossakin pohjoisen Ranskan rikkaista luostareista tai kirkoista. Itse astia oli tämän lisäksi vielä lyijyarkun sisällä. 

Satojen eri puolilta peräisin olevien hopeakolikoiden lisäksi aarteeseen kuuluu myös koriste-esineitä, harkkoja ja hopeapaloja. Kolikoissa oli niin kristillisiä, islamilaisia kuin esi-kristillisiä pakanasymbolejakin ja kaiken kaikkiaan esineet olivat peräisin alueelta, joka ulottui Samarkandista, nykyisestä Uzbekistanista ja Venäjältä Pohjois-Afrikkaan ja Irlantiin. 

## Lähteet

## Aiheesta muualla
Särkynytsydän

**Särkynytsydän** (*Lamprocapnos spectabilis*, syn. *Dicentra spectabilis*) on unikkokasvien heimoon kuuluva punakukkainen monivuotinen ruoho. Se on perinteinen koristekasvi.

## Ulkonäkö
Särkyneelläsydämellä on pitkät, kaarevat, haarattomat varret ja himmeän sinivihreät liuskaiset lehdet. Varresta riippuvat alaspäin ruusunpunaiset kellomaiset kukat, joiden keskellä vilkkuu valkoista. Yhdessä varressa on rivissä 5–15 kukkaa. Se kukkii toukokuusta heinäkuuhun. Kasvi kasvaa 50–70&nbsp;cm korkeaksi.

## Levinneisyys
Särkynytsydän on alun perin kotoisin Aasiasta, Siperiasta ja Japaniin ulottuvalta alueelta.

## Elinympäristö
Särkynytsydän viihtyy auringossa tai puolivarjossa. Se aloittaa kasvunsa aikaisin, ja voi saada hallavaurioita, jos lämpimän kauden jälkeen tulee uudestaan kylmää.

## Lähteet

## Aiheesta muualla
* 
* United States Department of Agriculture (USDA): ''Lamprocapnos spectabilis'' 
* Flora of China: ''Lamprocapnos spectabilis''
Live at Rockperry

__NOTOC__
**Live at Rockperry** on Peer Güntin livealbumi, joka taltioitiin Vaasan Rockperry -festivaalilla 15. heinäkuuta 2005 ja julkaistiin 10. toukokuuta 2006. Albumi on DualDisc eli kaksipuolinen CD-levy, jonka toisella puolella on ääniraidat ja toisella DVD.

## Kappaleet
# 
# 
# 
# 
# 
# 
# 
# 
# 
# 

### DVD-extra
# Motorcycle Woman -video

## Arvostelut
* Imperiumi: 7/10
* smackthejack.net: 

## Lähteet
Conquering the Throne

__NOTOC__
**Conquering the Throne** on Hate Eternalin esikoisalbumi, joka julkaistiin 2. marraskuuta 1999.

Levyn kansitaide on Hans Memlingin maalauksen *The Last Judgement*in oikea puolisko, joka kuvaa helvettiä.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Erik Rutan – kitara, laulu
* Jared Anderson – taustalaulu, basso
* Tim Yeung – rummut
* Doug Cerrito – kitara

## Arvostelut
* AllMusic: 
* Soundi: 

## Lähteet

## Aiheesta muualla
* 
*
Werner Maser

**Werner Maser** (12. heinäkuuta 1922 Paradeningken, Itä-Preussi, Saksa – 5. huhtikuuta 2007 Speyer, Rheinland-Pfalz, Saksa) oli saksalainen professori ja historioitsija.

Maserin erityisalaa olivat natsi-Saksa ja Adolf Hitler. Maser oli ensimmäinen historioitsija, joka esitti saksalaisen aikakauslehti Sternin 1983 julkaisemia Hitler-päiväkirjoja väärennyksiksi, joiksi ne pian paljastuivat. Maser kuoli Steyerissä 84-vuotiaana.

## Teoksia
* *Adolf Hitler: Legende - Mythos - Wirklichkeit*. Erstausg., Verlag Naumann & Göbel, Köln 1971; sowie: 18.&nbsp;Aufl./Sonderausg., Bechtle Verlag, München u. Esslingen 2001, .
* *Hitlers Briefe und Notizen. Sein Weltbild in handschriftlichen Dokumenten.* Stocker, Graz 2002, .
* *Die Frühgeschichte der NSDAP. Hitlers Weg bis 1924.* Athenäum-Verlag, Bonn 1965.
* *Der Sturm auf die Republik. Frühgeschichte der NSDAP.* Ullstein, Frankfurt am Main 1981 .
* *Adolf Hitler. Mein Kampf. Geschichte. Auszüge. Kommentare.* Bechtle, Esslingen 2001 . (suom.)
* *Adolf Hitler. Das Ende der Führerlegende.* Moewig, München 1982, .
* *Nürnberg. Tribunal der Sieger.* (Trial of A Nation. Penguin Books Ltd. London) Econ, Düsseldorf 1982, sowie Edition Antaios, Schnellroda 2005, . 
* *Das Regime. Alltag in Deutschland 1933–1945*. Dietz, Berlin 1990 .
* *Der Wortbruch. Hitler, Stalin und der Zweite Weltkrieg.* Olzog Verlag, München 1994 .
* *Fälschung, Dichtung und Wahrheit über Hitler und Stalin.* Olzog Verlag, München 2004 .
* Als Herausgeber: *Wilhelm Keitel. Mein Leben - Pflichterfüllung bis zum Untergang. Hitlers Generalfeldmarschall und Chef des Oberkommandos der Wehrmacht in Selbstzeugnissen.* edition q im Quintessenz Verlag, Berlin 1998 .

**Suomeksi julkaistu:**
* '
* 

## Lähteet
Porkansaari

**Porkansaari** on Viipurinlahden saari ja entinen kylä entisen Viipurin maalaiskunnan alueella Venäjällä, Suomen luovuttamalla alueella. Porkansaari sijaitsee Viipurinlahden länsiosassa Piispansaaren ja Koivuniemen välissä. Saari on pohjoispäästään kasvanut lähes kiinni mantereeseen. Porkansaaren kylä käsitti varsinaisen saaren lisäksi saaren itäpuolella olevan Koivuniemen. Porkansaaren naapurikyliä olivat Piispansaaren lisäksi Kiiskilä, Ahokas ja Kärki sekä Viipurinlahden toisella puolella Lihaniemi. 

Porkansaaren kylässä oli 245 asukasta vuonna 1937. Asutus oli keskittynyt Porkansaaren eteläosaan ja Koivuniemelle. Kyläläisten enemmistö työskenteli maatalouden parissa. Vuonna 1937 kylässä oli 52 ha peltoa, 12 ha niittyä ja 96 ha metsää. Merkittävä sivuelinkeino oli kalastus. Porkansaareen johti tie Ahokkaan kylästä. Omaa kansakoulua kylässä ei ollut, vaan koulua käytiin naapurikylän Kiiskilän koulussa.

## Historia
Talvisodan aikana kylän väestö evakuoitiin muualle Suomeen. Moskovan rauhassa Viipurin maalaiskunta Porkansaari mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.

## Lähteet
*

### Viitteet
I, Monarch

__NOTOC__
**I, Monarch** Hate Eternalin kolmas studioalbumi, joka julkaistiin 28. kesäkuuta 2005.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Erik Rutan – kitara, laulu
* Randy Piro – basso
* Derek Roddy – rummut

## Arvostelut
* AllMusic: 
* Imperiumi: 7/10
* Soundi: 

## Lähteet

## Aiheesta muualla
* I, Monarch discogs.com -sivustolla
*
O (albumi)

__NOTOC__
**O** on Damien Ricen esikoisalbumi, joka julkaistiin 1. helmikuuta 2002. Albumin ensimmäinen single *The Blower's Daughter* nousi ennen albumin valmistumistaan Irlanninn top 20 -listalle. Useat albumin kappaleet ovat olleet mukana elokuvien ja tv-sarjojen soundtrackeillä, mm. "Blower's Daughter" ja "Cold Water" elokuvassa Iholla ja "Delicate" tv-sarjassa House.

Levyllä on kaksi piiloraitaa, "Prague" ja "Silent Night". Damien Ricen lisäksi levyllä laulaa useissa kappaleissa irlantilainen laulaja Lisa Hannigan.

## Kappaleet
#
#
#
#
#
#
#
#
#
#

## Erikoispainokset
* Vuoden 2003 painos, mukana bonus-DVD
* Vuoden 2004 painos, mukana bonusraita "Cannonball (remix)"
* Vuoden 2004 painos, mukana EP B-Sides
* Vuoden 2005 painos, mukana bonusraidat "Cannonball (remix)" ja "Unplayed Piano"

## Arvostelut
* AllMusic: 

## Lähteet
Uinti kesäolympialaisissa 1948

**[[Kesäolympialaiset 1948| Vuoden 1948 Lontoon kesäolympialaisissa]] uitiin** yhteensä 11 uintimatkaa. Miehet kilpailivat kuudessa ja naiset viidessä lajissa. Eniten uintimitaleita kahmi Yhdysvallat, joka etenkin miehissä oli täysin ylivoimainen voittaen jokaisen miesuinnin kultamitalin.

## Mitalistit
### Miehet

### Naiset

## Mitalitaulukko

## Lähteet
* 

## Aiheesta muualla
Charles D. B. King

**Charles Dunbar Burgess King** (12. maaliskuuta 1871 Monrovia – 1961) oli liberialainen poliitikko ja presidentti vuosina 1920–1930. 

King oli True Whig -puolueen jäsen. Puolue oli vallassa yli vuosisadan 1878–1980. 

King toimi alkuun ulkoministerinä, kunnes hänet valittiin presidentiksi 1920. Vuoden 1927 vaaleissa hän sai virallisen ilmoituksen mukaan 234&nbsp;000 ääntä, kun Liberiassa oli tuolloin vain 15&nbsp;000 rekisteröityä äänestäjää. Guinnessin ennätysten kirjassa Liberian vuoden 1927 presidentinvaalit on mainittu kaikkien aikojen suurimpana vaalihuijauksena.

Vaalit hävinnyt Thomas J. R. Faulkner syytti useita True Whig -puolueen johdon jäseniä urakkatyöläisten myymisestä orjiksi. Kansainliiton muodostaman brittiläisen asianajajan Cuthbert Christyn johtaman komission antaman selonteon mukaan Faulknerin syytökset osoittautuivat usein perustelluiksi. Selonteko nimesi useita valtion virkamiehiä, mukaan luettuna varapresidentti Allen N. Yancy. King ja Yancy erosivat seuranneen skandaalin vuoksi joulukuussa 1930.

## Lähteet
 

## Aiheesta muualla
*Englanninkielinen elämäkerta
9 (albumi)

__NOTOC__
**9** on Damien Ricen toinen studioalbumi, joka julkaistiin 3. marraskuuta 2006. Osissa albumin kappaleista vierailee irlantilaislaulaja Lisa Hannigan.

## Kappaleet
# 9 Crimes – 3:39
# The Animals Were Gone – 5:41
# Elephant – 5:57
# Rootless Tree – 4:22
# Dogs – 4:11
# Coconut Skins – 3:45
# Me, My Yoke + I – 5:57
# Grey Room – 5:43
# Accidental Babies – 6:34
# Sleep Don't Weep – 21:54

## Arvostelut
* Metacritic: 64/100
* Allmusic: 
* The Guardian: 
* Pitchfork: 1.9/10

## Lähteet
Kaustisen kamarimusiikkiviikko

**Kaustisen kamarimusiikkiviikko** () on tammi–helmikuun vaihteessa Kaustisella järjestettävä kamarimusiikkitapahtuma, jonka järjestäjänä on Kaustisen Kamarimusiikkiyhdistys ry. Ensimmäisen kerran kamarimusiikkiviikko järjestettiin vuonna 1978. Kamarimusiikkiviikon perusti säveltäjä Pehr Henrik Nordgren, joka toimi pitkään myös viikon taiteellisena johtajana. Vuonna 2020 viikon taiteellisena johtajana aloitti Sibelius-Akatemian viulumusiikin professori, viulutaiteilija Kaija Saarikettu. Hänen jälkeensä taiteellisena johtajana aloitti vuonna 2023 Tiila Kangas.

Kaustisen kamarimusiikkiviikko järjestetään vuosittain tammi-helmikuun vaihteessa. Tapahtuman musiikillinen kirjo ulottuu varhaisbarokista rakastetuimpiin klassikoihin ja uusimpaan musiikkiin, jota on viikolla kantaesitetty jo yli 70 teoksen verran.

Taiteellisina johtajina ovat aikaisemmin toimineet myös säveltäjä Veli-Matti Puumala, oboisti Anni Haapaniemi, viulisti Kreeta-Maria Kentala, viulisti Jari Valo sekä dramaturgi ja ohjaaja Vesa Tapio Valo. Viikon tunnuslause on "Talvi soi tarinoita".

Pääosa konserteista on Kansantaiteenkeskuksessa kallion sisään louhitussa Kaustinen-salissa sekä Pelimannitalossa ja Kaustisen kirkossa. Musiikki kiertää -ilmaiskonsertit toteutetaan yhdessä paikallisten ammattimuusikoiden sekä Kaustisen musiikkilukion kanssa. Tapahtuma on viime vuosina levittäytynyt myös alueen lähikuntiin erilliskonserttien ja kurssitoiminnan myötä.

## Katso myös
* Kuhmon kamarimusiikki

## Lähteet
* Kaustisen kamarimusiikkiviikon taiteelliset johtajat 1979–2015 

## Aiheesta muualla
* Kaustisen kamarimusiikkiviikon kotisivut.
Magdalen College

**Magdalen College** (äännetään ) on yksi englantilaisen Oxfordin yliopiston collegeista. 

Magdalen College perustettiin vuonna 1458 korvaamaan toisaalla Oxfordissa sijainnut, 1448 perustettu Magdalen Hall -niminen instituutio. Collegen perusti Winchesterin piispa William of Waynflete. Perustajan laatimissa säännöissä määrätään, kuinka collegen nimi äännetään. Samoin niissä säädettiin nykyisin maineikkaan kuoron perustamisesta.

## Lähteet

## Aiheesta muualla
Lihaniemi

**Lihaniemi** on niemi ja entinen kylä Viipurinlahden itärannalla Venäjällä Suomen luovuttamalla alueella. Lihaniemi sijaitsi Uuraansalmen ja Rauhalahden välissä. Lihaniemen kylä käsitti vain noin puolet niemestä, sillä niemen tyviosa kuului Samolan kylään. Rauhalahden toisella puolella oli Alasommeen kylä ja Uuraansalmessa Lihaniemen kylä rajoittui Viipurin kuuluneeseen Uuraan satama-alueeseen. Viipurinlahden toisella puolella naapurikyliä olivat Porkansaari ja Piispansaari. Nykyisin Lihaniemen alueella on vähäistä asutusta, mutta sillä ei ole asutusnimeä.

## Asutus ja elinkeinot
Lihaniemen kylässä oli 287 asukasta vuonna 1937. Maatalous oli kylän tärkein elinkeino, jonka lisäksi harjoitettiin myös kalastusta. Vuonna 1937 kylässä oli 123 ha peltoa, neljä ha niittyä ja 345 ha metsää. Kylässä toimi Matti Hottisen Perillisten kauppa ja Samolan Osuuskaupan sittemmin Osuusliike Torkkelin myymälä. Kylässä toimi nuoriseura.

## Kansakoulu
Lihaniemen kansakoulu valmistui vuonna 1933. Lihaniemen kylän lisäksi koulupiiriin kuului muutamia Alasommeen kylän taloja. Vuonna 1939 Lihaniemen kansakoulussa oli 3 opettajaa ja 37 oppilasta.

## Historia
Suomen sisällissodan aikana Lihaniemen koillisimman kärjen edustalla sijaitsevassa Venäjänsaaressa majaili muutaman päivän ajan Viipurista paenneita suojeluskuntalaisia eli ns. Venäjänsaaren retkikunta. Talvisodan taistelut ulottuivat Lihaniemeen aivan sodan loppuvaiheessa. Asukkaat oli evakuoitu jo aiemmin muualle Suomeen. Moskovan rauhassa Viipurin maalaiskunta Lihaniemi mukaan lukien siirtyi Neuvostoliitolle. Jatkosodassa luovutetut alueet valloitettiin takaisin vuonna 1941 ja kyläläiset pääsivät palaamaan koteihinsa. Uusi evakuointi oli kuitenkin edessä kesällä 1944.

## Lähteet
*

### Viitteet
Moya Brennan

**Moya Brennan** (s. 4. elokuuta 1952 Gaoth Dobhair, Irlanti) on irlantilainen laulaja, joka tuli tunnetuksi Clannadin päälaulajana. Brennanin ensimmäinen sooloalbumi *[[Máire]]* julkaistiin vuonna 1992. Hänen sisarensa Enya on yksi maailman menestyneimmistä naisartisteista. 

## Albumit
**[[Máire]]* (1992) 
**[[Misty Eyed Adventures]]* (1994)
**[[Perfect Time]]* (1998)
**[[Whisper To The Wild Water]]* (1999)
**New Irish Hymns* (2002) (Joanne Hoggin ja Margaret Beckerin kanssa)
**[[Two Horizons]]* (2003)
**[[Óró - A Live Session]]* (2005)
**[[An Irish Christmas]]* (2005)
**[[Signature]]* (2006)

## Lähteet

## Aiheesta muualla

*Moya Brennanin viralliset sivut
Finlandia-klubi

**Finlandia-klubi** on Lahteen syksyllä 2003 avattu rock-klubi. Finlandia-klubi on Sibeliustalon ylläpitämä klubi ja se toimii Sibeliustalon tiloissa, vanhassa tehdashallissa. 

## Aiheesta muualla
* Finlandia-klubin kotisivut
Gamesa

**Gamesa Corporación Tecnológica** on espanjalainen energiayritys, joka valmistaa pääasiassa tuuliturbiineja ja rakentaa tuulipuistoja. Gamesa on IBEX 35 -yritys, ja sen toimitusjohtaja on Guillermo Ulacia. Yrityksen liikevaihto oli 2007 3,3 miljardia euroa ja 2006 2,4 miljardia euroa. Vuoden 2007 lopussa työntekijöitä oli  7&nbsp;000 ja (2006) 5&nbsp;420.

Yhtiöön sisältyvät Aeronautics (lentokonetarvikkeita) ja Energy. Energiaan sisältyy uusiutuva energia, tuulivoima ja palvelut. Yritys myy tuuliturbiineja ja aurinkokennoja. Yrityksen pääkonttori on Vitoria-Gasteizissa. Yrityksellä on tuotantoa Espanjassa, Portugalissa, Saksassa, Isossa-Britanniassa, Irlannissa, Italiassa, Ranskassa, Marokossa, Egyptissä, Intiassa, Kiinassa ja Yhdysvalloissa. Yritys perusti useita tehtaita Pennsylvaniaan 2006. BTM Consultin mukaan vuonna 2007 suurimmat tuulivoimayhtiöt liikevaihdon mukaan olivat Vestas, GE Wind ja Gamesa (15,4&nbsp;% markkinaosuus).

## Tuulivoima

## Aurinkoenergia
Gamesa Solar tuottaa Sevillassa aurinkokennoja kapasiteetilla 6&nbsp;MW (2007). Aurinkolämmityksen tuotantokapasiteetti oli  60&nbsp;000&nbsp;m²/vuosi (2007).

## Historia
* 1976 perustettiin, aiemmin Grupo Auxiliar Metalúrgico, S.A
* 2000 pörssiin
* 2001 Vestas myi 40&nbsp;%:n osuutensa Gamesa:sta 2,1 milj. DKK:lla
* 2017 Siemens ja Gamesa päättävt yhdistää tuulivoimaloiden tuotannonsa. Uusi yritys on nimeltään Siemens Gamesa ja sen kotipaikka on Biskajan Espanjassa.

## Katso myös
* Luettelo tuulivoimalaitoksien valmistajista
* Tuulivoima
* Uusiutuva energia
* Uusiutuva energia Espanjassa

## Lähteet

## Aiheesta muualla

* Yrityssivu
The Gods of Earth and Heaven

**The Gods of Earth and Heaven** on Army of Loversin toukokuussa vuonna 1993 julkaisema pop-albumi. Levyltä julkaistiin singleinä kappaleet "Israelism", "La plage de Saint-Tropez" ja "I am", joista suurimmaksi hitiksi muodostui "Israelism", joka valloitti listat Skandinaviassa ja Israelissa keväällä 1993, vaikka esimerkiksi Israelissa se sai paljon kritiikkiä osakseen. Israelissa single pysyi listaykkösenä kolme kuukautta putkeen.

*The Gods of Earth and Heaven* albumia pidetään yleisesti fanien keskuudessa Army of Loversin parhaana levynä ja se olikin musiikillisesti ryhmän kunnianhimoisin tuotos. Monen kriitikon mielestä se oli kaupallinen itsemurha ja levy myikin huomattavasti vähemmän kuin edeltäjänsä. Albumi jäi täysin ilman julkaisua muun muassa Yhdysvalloissa. Suomessa levy nousi albumilistalla korkeimmillaan sijalle 8, pysyen listalla 20 viikkoa. Vuoteen 2005 mennessä albumia oli myyty Suomessa 22&nbsp;367 kappaletta, mikä on reilusti nykyistä kultalevyrajaa (10&nbsp;000) suurempi määrä.

## Kappaleet
#
#
#
#
#
#
#
#
#
#
#
#
#
#
#
#

## Arvostelut
* Allmusic: 

## Lähteet

## Aiheesta muualla
* iTunes
Suomen Leijona

**Suomen Leijona** on kertatulta ampuva tarkkuuspienoiskivääri. Se on pisimpään sarjavalmistuksessa ollut suomalainen asemalli, ja sitä valmistettiin vuosina 1930–1979. Eri malleja on noin 20 kappaletta. Kilpa-aseena se oli maailman paras 1930–1940-luvuilla   ja käyttökelpoinen kilpa-ase vielä 1980-luvun alkuun. Hyvistä materiaaleista tehtynä sekä oivallisesti suunniteltuna ase kelpaa yhä mainiosti harjoitteluaseeksi. 

## Yleiskuvaus

### Aseen säädöt
Rata-aseessa voi olla paljon säätöjä. Kuvan ase on 1960-luvun ns. vakioluokan pienoiskivääri, jossa säätöjä on vähemmän. Perälevyn avulla säädetään aseen tähtäimet silmän tasalle. Geometria vaihtelee paitsi henkilön mukaan, myös ampuma-asennon vuoksi. Tällä aseella on kilpailtu 50 metrin matkalla, pysty, polvi sekä makuuasennoissa. Etutukin alla olevaa hihnaa käytetään polvi- ja makuuasennoissa vakauttamaan ase/ampuja-yhdistelmää. Diopterin etu- ja takareiän halkaisijaa vaihdellaan asennon ja valaistusolosuhteiden mukaan. Luodin osumapistettä muutetaan säätämällä takatähtäimen (ylhäällä keskellä) vaaka- ja pystysuunnan ruuveja. Tällä aseella ruuvin 1/12 kierros ('naksu') vastaa 3 mm siirtymää 50 metrin matkalla.

### Kisamenestys
Toivo Mänttäri on suunnitellut osia Suomen Leijonaan sekä ampunut sillä kilpaa. Legendaarisen maineensa Mänttäri saavutti vuoden 1939 MM-kilpailuissa Sveitsissä ampumalla pienoiskiväärillä ME-tuloksen 400 pistettä: 40 laukausta ja kaikki kymppiin. Tätä täydellistä tulosta sivuttiin seuraavan kerran vasta 1952. Neljäkymmentä 50 metrin päässä olevaa luodinreikää olisi voinut peittää nykyisellä 10 eurosentin kolikolla! Toki taulua vaihdettiin laukausten välillä.

### Kilpa-aseen kehitys
Tarkkoja aseen piippuja on osattu valmistaa yli 100 vuotta. Rata-aseissa piippu on yleensä hyvin paksu (katso kuvan alarivin oikeanpuoleisinta pikkukuvaa). Kaliiperin .22 LR paineesta aiheutuvat kuormitukset voidaan hallita ainevahvuudella, joka on murto-osa rata-aseen piipun seinämän paksuudesta. Massa auttaa pitämään aseen vakaana (hitausmomentti kasvaa ⇒ heilahtelut ovat hitaampia).

Alkuperäisen Leijonan lukkolaitteen suunnitteli ja patentoi asesuunnittelija Aimo Lahti, mutta lukkolaitetta yksinkertaistettiin jo muutaman valmistussarjan jälkeen. Suomen Leijonan laukaisukoneisto oli 1930-luvulla aikaansa edellä. Hyvä koneisto on herkkä, tarkka ja nopea. Liipaisinta ei tarvitse painaa lujaa, sen tuntuma on aina samanlainen sekä iskuri lyö nopeasti (hyvän ja huonon ero on muutamia kymmeniä millisekunteja) sen jälkeen kun virekynnet vapautuvat. 

Leijonan takatähtäin (kollaasin ylärivin keskimmäinen kuva) on aseen elinkaaren alkupuolelta. Takatähtäin yhdessä rengas- tai tolppamaisen etutähtäimen/jyvän kanssa muodostaa diopteritähtäimen.

## Lähteet

## Aiheesta muualla
* Timo Hyytinen: Arma Fennica – suomalaiset aseet, Gummerus 1985